
DR.30.9.2002 5 
 

  

konsep baru pula dilaksanakan, jadi apakah rasional untuk mengadakan berjenis-jenis 
sekolah ini.  Terima kasih.   

 Dato' Mahadzir bin Mohd. Khir: Tuan Yang di-Pertua, bagi pengetahuan Ahli 
Yang Berhormat bagi Sipitang, kita di Kementerian Pendidikan sentiasa begitu peka 
dengan keadaan serta juga isu termasuk cabaran yang kita hadapi. Ini bermakna kita 
berkembang dan kita sentiasa begitu adaptive kepada keadaan yang sentiasa berubah-
ubah. 

 Jadi, di sini tidaklah saya hendak katakan bahawa pendekatan-pendekatan 
yang kita ambil itu sengaja kita lakukan, bahawa apabila keadaan macam ini kita ubah 
macam ini, tidak, semuanya berdasarkan kepada perancangan. Sebab itu saya mesti 
tegaskan kepada Ahli Yang Berhormat bahawa Dasar Pendidikan Kebangsaan tidak 
kita ubah, dasar sebagai garis panduan untuk kita mengambil tindakan selanjutnya. 

 Umpamanya macam buku yang saya sebutkan tadi, ini perancangan kita yang 
selaras dan seiring dengan Dasar Pendidikan Kebangsaan yang sama-sama kita lulus 
di dalam Dewan yang mulia ini. 

 Jadi, soalan Ahli Yang Berhormat tadi mengenai dengan sekolah bestari, 
misalnya sekolah bestari bukanlah bila menghantar anak ke sekolah bestari, segala-
galanya kita sudah pasti anak-anak itu akan jadi bestari – tidak. Soalnya ialah 
pendekatan itu di mana kita menggunakan segala macam jenis bentuk dengan 
pengenalan komputer, CD Rom dan sebagainya, itu salah satu daripada pendekatan 
yang kita harap akan memanfaatkan anak-anak kita. 

 Begitu juga dengan sekolah wawasan ialah kerana kita merasakan bahawa ini 
suatu pendekatan yang baik mengatasi soal ataupun masalah perpaduan yang selalu 
kita cakap-cakapkan.   

 Begitu juga dengan sekolah berpusat di mana di kawasan luar bandar 
terutama sekali di Sabah dan Sarawak, kita hendak memusatkan sebuah sekolah, jadi 
sekolah-sekolah yang kecil tadi kita hendak memusatkan serta mewujudkan asrama-
asrama jika boleh. Dan bagi rancangan jangka panjang macam saya telah sebutkan 
juga bahawa emphasis kita, penekanan kita ialah kepada prasekolah sekarang dan 
sekolah rendah di mana juga kita sedang berbincang untuk mewujudkan lebih banyak 
lagi dalam tahun ini dan tahun-tahun yang akan datang prasekolah bagi membolehkan 
setiap anak-anak sebelum menyertai sekolah rendah, mereka dapat akses kepada 
pendidikan. Dan dalam hal ini kita memang berterima kasih kepada agensi-agensi 
kerajaan yang lain seperti Kementerian Pembangunan Luar Bandar, Kementerian 
Perpaduan Negara dan Pembangunan Masyarakat yang juga turut berperanan dalam 
menyediakan peringkat prasekolah tadi.   

Begitu juga dengan peringkat yang kita panggil tertiary juga kita hendak 
melihat seberapa ramai anak-anak kita yang boleh untuk mengikuti pendidikan 
peringkat tertiary kalau boleh, kita merasakan menjelang tahun 2010 nanti sekurang-
kurangnya anak muda 40% dapat akses ataupun memperolehi sekurang-kurangnya 
diploma. 

 Begitu juga kita tidak lupa mengenai dengan pendidikan khas yang mana 
dalam pendidikan khas ini kita juga beri perhatian yang khusus, seperti mana Ahli Yang 
Berhormat selalu bangkitkan umpamanya kita sekarang ini kita tahu ada masalah anak-
anak bermasalah seperti down syndrome, autism ringan, attention deficit hyperactivity 
disorder, dengan izin, terencat akal, bermasalah pembelajaran spesifik, ini juga kita beri 
perhatian khususnya.  Terima kasih. 

 Tuan Nasharuddin bin Mat Isa: Tuan Yang di-Pertua, terima kasih, soalan 
tambahan. Maklumat yang kami perolehi tentang enrolment pelajar sekolah menengah 
kebangsaan agama Kementerian Pendidikan tahun 1997 - 27,658, manakala tahun 
1998 – 29,898, manakala 1999 pula – 31,388.  Manakala enrolment pelajar sekolah 
menengah agama rakyat pada tahun 1998/1999 seramai 62,115, manakala enrolment 
pada sekolah menengah agama negeri, pada tahun 1998/1999 pula  ialah sejumlah 
70,235. 

 Dengan jumlah yang sebegitu ramai, saya ingin mendapat penjelasan apakah 
sebabnya bantuan per kapita kepada sekolah-sekolah agama rakyat diberhentikan, 
seperti mana yang sedia maklum sekolah-sekolah agama rakyat mutakhir ini sudah 
tidak lagi mendapat bantuan per kapita yang mengakibatkan banyak sekolah agama 



konsep baru pula dilaksanakan, jadi apakah rasional untuk mengadakan berjenis-jenis sekolah ini. Terima kasih. Dato' Mahadzir bin Mohd. Khir: Tuan Yang di-Pertua, bagi pengetahuan Ahli Yang Berhormat bagi Sipitang, kita di Kementerian Pendidikan sentiasa begitu peka dengan keadaan serta juga isu termasuk cabaran yang kita hadapi. Ini bermakna kita berkembang dan kita sentiasa begitu adaptive kepada keadaan yang sentiasa berubah- ubah. Jadi, di sini tidaklah saya hendak katakan bahawa pendekatan-pendekatan yang kita ambil itu sengaja kita lakukan, bahawa apabila keadaan macam ini kita ubah macam ini, tidak, semuanya berdasarkan kepada perancangan. Sebab itu saya mesti tegaskan kepada Ahli Yang Berhormat bahawa Dasar Pendidikan Kebangsaan tidak kita ubah, dasar sebagai garis panduan untuk kita mengambil tindakan selanjutnya. Umpamanya macam buku yang saya sebutkan tadi, ini perancangan kita yang selaras dan seiring dengan Dasar Pendidikan Kebangsaan yang sama-sama kita lulus di dalam Dewan yang mulia ini. Jadi, soalan Ahli Yang Berhormat tadi mengenai dengan sekolah bestari, misalnya sekolah bestari bukanlah bila menghantar anak ke sekolah bestari, segala- galanya kita sudah pasti anak-anak itu akan jadi bestari- tidak. Soalnya ialah pendekatan itu di mana kita menggunakan segala macam jenis bentuk dengan pengenalan komputer, CD Rom dan sebagainya, itu salah satu daripada pendekatan yang kita harap akan memanfaatkan anak-anak kita. Begitu juga dengan sekolah wawasan ialah kerana kita merasakan bahawa ini suatu pendekatan yang baik mengatasi soal ataupun masalah perpaduan yang selalu kita cakap-cakapkan. Begitu juga dengan sekolah berpusat di mana di kawasan luar bandar terutama sekali di Sabah dan Sarawak, kita hendak memusatkan sebuah sekolah, jadi sekolah-sekolah yang kecil tadi kita hendak memusatkan serta mewujudkan asrama- asrama jika boleh. Dan bagi rancangan jangka panjang macam saya telah sebutkan juga bahawa emphasis kita, penekanan kita ialah kepada prasekolah sekarang dan sekolah rendah di mana juga kita sedang berbincang untuk mewujudkan lebih banyak lagi dalam tahun ini dan tahun-tahun yang akan datang prasekolah bagi membolehkan setiap anak-anak sebelum menyertai sekolah rendah, mereka dapat akses kepada pendidikan. Dan dalam hal ini kita memang berterima kasih kepada agensi-agensi kerajaan yang lain seperti Kementerian Pembangunan Luar Bandar, Kementerian Perpaduan Negara dan Pembangunan Masyarakat yang juga turut berperanan dalam menyediakan peringkat prasekolah tadi. Begitu juga dengan peringkat yang kita panggil tertiary juga kita hendak melihat seberapa ramai anak-anak kita yang boleh untuk mengikuti pendidikan peringkat tertiary kalau boleh, kita merasakan menjelang tahun 2010 nanti sekurang- kurangnya anak muda 40% dapat akses ataupun memperolehi sekurang-kurangnya diploma. Begitu juga kita tidak lupa mengenai dengan pendidikan khas yang mana dalam pendidikan khas ini kita juga beri perhatian yang khusus, seperti mana Ahli Yang Berhormat selalu bangkitkan umpamanya kita sekarang ini kita tahu ada masalah anak- anak bermasalah seperti down syndrome, autism ringan, attention deficit hyperactivity disorder, dengan izin, terencat akal, bermasalah pembelajaran spesifik, ini juga kita beri perhatian khususnya. Terima kasih. Tuan Nasharuddin bin Mat Isa: Tuan Yang di-Pertua, terima kasih, soalan tambahan. Maklumat yang kami perolehi tentang enrolment pelajar sekolah menengah kebangsaan agama Kementerian Pendidikan tahun 1997- 27,658, manakala tahun 1998- 29,898, manakala 1999 pula- 31,388. Manakala enrolment pelajar sekolah menengah agama rakyat pada tahun 1998/1999 seramai 62,115, manakala enrolment pada sekolah menengah agama negeri, pada tahun 1998/1999 pula ialah sejumlah 70,235. Dengan jumlah yang sebegitu ramai, saya ingin mendapat penjelasan apakah sebabnya bantuan per kapita kepada sekolah-sekolah agama rakyat diberhentikan, seperti mana yang sedia maklum sekolah-sekolah agama rakyat mutakhir ini sudah tidak lagi mendapat bantuan per kapita yang mengakibatkan banyak sekolah agama.